Perfekte pasmaats – 68 jaar later is hulle nog voëls van eenderse vereSkermgreep uit die video Dié egpaar reken die geheim dat hulle al 68 jaar lank gelukkig getroud is, is hulle bypassende uitrustings. Rosemary en Francis Klontz van Kalifornië in die VSA is perfekte pasmaats – letterlik. Hulle dra nog elke dag van hul huwelik soortgelyke uitrustings. Francis het Rosemary vir die eerste keer raakgesien toe hulle 14 jaar oud was, en geweet sy is die een vir hom. “Ek het gedink, ‘wat ŉ oulike meisie!’” het hy aan Inside Edition gesê. Rosemary moes egter oortuig word. Sy het van Francis gehou, maar sy het gedink hy het bietjie hulp nodig in die klere-afdeling. “Ek was baie bewus van sy kleredrag en van sy klere was twyfelagtig,” het sy aan Inside Edition gesê. “En toe help ek hom.” Francis hou daarvan dat sy vrou in beheer is van hul klere. “Dis baie maklik vir my om aan te trek, want ek hoef nie daaroor bekommerd te wees nie!” Hul kleinseun Jonathan het gesê hy het hulle gespot oor hul bypassende klere. “Ek is die een wat hulle die meeste daaroor geterg het.” Maar nou dra hy en sy verloofde, Kassy, ook bypassende uitrustings. Die twee verloofdes het nou ook ŉ kleremaatskappy vir hom en haar, genaamd Baezies, vir paartjies wat ook bypassende uitrustings wil dra.